Rikunarita-ORG/Wikinium huggingface dataset:
# Bótúlíneitur

**Bótúlíneitur** eða **botox** er eitt eitraðasta líffræðilega efni veraldar . Það aftrar losun acetýlkólíns sem er aðaltaugaboðefni við mót tauga og vöðva . Þetta leiðir til lömunar sem getur valdið öndunarörðugleikum og jafnvel dauða. Það er framleitt af bakteríunum Clostridium botulinum og stundum Clostridium butyricum og Clostridium baratii . Þessar bakteríur geta myndað eitrið í fæðu, þörmum ungabarna og sárum .

Til eru 8 gerðir eitursins, A-H en 4 þeirra (A,B,E og sjaldan F) geta valdið eitrun hjá mönnum .

## Læknisfræðileg not

Mannfólkið nýtir sér eitrið til að lama vöðva í a.m.k. eftirfarandi læknisfræðilegum tilgangi :

* Lýtahúðlæknisfræðilegum. Hér eru notin aðallega gegn hrukkum og húðfellingum
* Stórum kjálkavöðvum sem geta valdið gnísti eða verk í kjálkaliðum
* Mígreni
* Óhóflegri svitamyndun
* vöðvakrömpum hjá börnum ef ekki vegna meðfæddrar heilalömunnar
* vöðvakrömpum ganglima hjá fullorðnum
* ofvirkri þvagblöðru
* þvagleka vegna taugaboða
* hvarmakrampa
* truflaðri vöðvaspennu í hálsi
* rangeygðu
* viðvarandi ofurslefi

## Framkvæmd læknisfræðilegra meðferða

Í læknisfræði er mest notuð A-gerð eitursins. Af  þeirri gerð eru til 3 undirgerðir :

* onabotulinumtoxinA
* abobotulinumtoxinA
* incobotulinumtoxinA

Vegna mismunandi klínískra þátta (m.a. lengd verkunar, skammta og virkni) eru ólíkar undirgerðir typu A ekki innbyrðis skiptanlegar . Þetta er tilkomið vegna mismunandi samsetninga, framleiðsluferla og virknimælinga sem leiða til  mismunandi styrkleika eininga og skammtaviðbragðsferla .

## Virkni í læknisfræðilegum tilgangi

Algeng virkni af onabotulinumtoxinA í fegrunarskyni er 3-4 mánuðir á meðan vænta má 6-7 mánaða virkni við óhóflegri svitamyndun .

## Tengill

Vísindavefurinn - Hvað getið þið sagt mér um bótúlín og bótox?
# Viktoría (ástralskt fylki)

**Viktoría** (e.**Victoria**) er fylki í suðausturhluta Ástralíu. Það er næstminnsta fylki landsins (það minnsta á meginlandinu), en líka það næstfjölmennasta með rúmar 5 milljónir íbúa. Höfuðborg fylkisins er Melbourne, næststærsta borg Ástralíu þar sem búa um 70% íbúa fylkisins. Evrópumenn settust fyrst að þar árið 1829 þar sem í dag er bærinn Portland og sex árum síðar settist fólk að í Melbourne. Frjálsir menn stofnuðu bæði þessi byggðarlög og þau voru því ekki fanganýlendur eins og flest fyrstu byggðarlög Breta í Ástralíu. Victoria tilheyrði upphaflega Nýja Suður Wales en var gerð að sérstakri nýlendu árið 1851, sama árið og þar fannst gull og gullæði hófst. Fylkið er mjög gróðursælt og meirihluti þess er skógi vaxinn. Áströlsku Alparnir ná yfir hluta fylkisins. Norðurlandamæri fylkisins liggja eftir Murrayfljóti sem er næstlengsta fljót Ástralíu (lengst er þverá þess Darling). Efnahagur fylkisins byggist enn að miklu leyti á námavinnslu þar sem grafið er eftir gulli eða kolum. Síðari tíma þróun hefur þó verið sú að ferðamannaþjónusta er farin að skipta meira og meira máli.

  *Þessi Ástralíugrein er stubbur. Þú getur hjálpað til með því að bæta við greinina.*
# Darwin (Ástralía)

**Darwin** er höfuðborg Norður-svæðisins í Ástralíu. Þar búa 147 þúsund manns (2019), tæpur helmingur þeirra sem búa á svæðinu. Borgin er á norðurströnd Ástralíu við Tímorhaf. Skipverjar á könnunarskipinu H.M.S. Beagle voru fyrstir Evrópumanna til þess, árið 1839, að sjá hafnarstæðið sem borgin reis síðar við, og nefndu þeir höfnina Darwin eftir breska vísindamanninum Charles Darwin en hann hafði áður siglt með skipinu og gert miklar rannsóknir, þar á meðal hinn fræga samanburð á lífríki Galapagoseyja. Það var árið 1869 sem 135 manns stofnuðu þar byggð á vegum suður-ástralskra yfirvalda, en Norður-svæðið tilheyrði Suður-Ástralíu á þeim tíma. Sú byggð var nefnd Palmerston og það var ekki fyrr en 1911, þegar svæðið hlaut sjálfstæði frá Suður-Ástralíu, að borgin fékk opinberlega nafnið Darwin. Í seinni heimsstyrjöldinni, árið 1942, gerðu Japanir loftárás á borgina og létust 243 af 2000 íbúum borgarinnar á þeim tíma. Árið 1974 eyddist svo meiripartur borgarinnar í fellibylnum Tracy og 50 manns létust. Borgin byggðist þó upp á enn á ný og er nú fjölmennari en nokkru sinni fyrr. Stærstu atvinnuvegir borgarinnar eru þjónusta við ferðamenn og námagröftur. Þar er líka stór herstöð sem hefur stækkað mjög á undanförnum árum vegna þátttöku Ástralíuhers í friðargæslu á Austur-Tímor. Þrátt fyrir smæð er Darwin afar fjölmenningarleg borg. Í henni býr fólk af 75 mismunandi þjóðernum og um fjórðungur íbúanna eru frumbyggjar eða Torressundseyjaskeggjar. Þar er eini háskóli Norður-svæðisins, Charles Darwin háskóli.
# AllMusic

AllMusic|  |
| --- |
| Vefslóð | allmusic.com |
| Gerð | Gagnagrunnur fyrir hljómplötur, tónlistarmenn, lög, gagnrýni, ævisögur o.fl. |
| Tungumál | enska |
| Eigandi | RhythmOne (síðan 2015) |
| Stofnað af | Michael Erlewine |
| Hleypt af stokkunum | 1991 (1991) (sem All Music Guide) |

**AllMusic** (áður **All Music Guide** og **AMG**) er bandarískur gagnagrunnur fyrir tónlist. Hann inniheldur upplýsingar og umsagnir um hljómplötur, lög, tónlistarmenn, hljómsveitir og aðrar útgáfur. Hann var stofnaður árið 1991 af Michael Erlewine og var gerður aðgengilegur á netinu árið 1994. AllMusic er nú í eigu RhythmOne.

## Tilvísanir

## Tenglar

* Vefsíða AllMusic

  *Þessi tónlistargrein er stubbur. Þú getur hjálpað til með því að bæta við greinina.*
# Karl 3. Bretakonungur

|  |  |  |  |
| --- | --- | --- | --- |
|

|  |  |
| --- | --- |
|  | **Konungur Bretlands og samveldisins** |
| **Windsor-ætt** |

 |
|  |
| **Karl 3.** |
| **Ríkisár** | 8. september 2022 – |
| **Skírnarnafn** | Charles Philip Arthur George Ættarnafn: Mountbatten–Windsor |
| **Fæddur** | 14. nóvember 1948 (1948-11-14) |
|   | Buckinghamhöll, London |
| **Konungsfjölskyldan** |
| **Faðir** | Filippus prins, hertogi af Edinborg |
| **Móðir** | Elísabet II Bretadrottning |
| **Eiginkonur** | 1. Díana prinsessa af Wales, fædd Lafði Díana Spencer
2. Kamilla drottning,  fædd Camilla Shand |
| **Börn** | Karls og Díönu prinsessu:
* Vilhjálmur (f. 1982)
* Hinrik (Harry) (f. 1984).
 |

**Karl 3.** (*Charles Philip Arthur George*, áður **Karl, prinsinn af Wales**) (f. 14. nóvember 1948), er konungur Bretlands og fjórtán annarra ríkja í samveldinu; Antígva og Barbúda, Ástralíu, Bahamaeyja, Belís, Kanada, Grenada, Jamaíku, Nýja Sjálands, Papúu Nýju Gíneu, Sankti Kristófer og Nevis, Sankti Lúsíu, Sankti Vinsent og Grenadíneyja, Salómonseyja og Túvalú.

Karl er elsta barn Elísabetar Bretadrottningar og Filippusar prins. Áður en hann erfði ríkið af móður sinni var Karl einnig hertogi af Cornwall og hertogi af Rothesay í Skotlandi. Hann var jafnframt hertogi af Edinborg frá andláti föður síns árið 2021 þar til hann tók við krúnunni árið 2022.

## Æviágrip

Karl er fæddur árið 1948 og var frumburður foreldra sinna, Elísabetar og Filippusar. Elísabet varð drottning Bretlands árið 1952 og Karl varð því erfingi að bresku krúnunni þegar hann var aðeins þriggja ára gamall. Hann hlaut titilinn prins af Wales árið 1969 og átti eftir að bæta við sig fleiri aðalstitlum gegnum árin.

Árið 1970 útskrifaðist Karl með tvöfalda BA-gráðu úr námi í fornleifafræði og mannfræði. Hann varði einu ári í skiptinám í Wales til að læra velsku. Karl gegndi þjónustu í breska flughernum og sjóhernum frá 1971 til 1976.

### Valdatíð (2022–)

Við dauða móður sinnar Elísabetar 2. þann 8. september 2022 tók Karl við konungdómi. Líkt og móðir sín hélt hann skírnarnafni sínu þegar hann tók við krúnunni og gengur því undir nafninu Karl 3. konungur.

Karl var formlega krýndur konungur þann 6. maí árið 2023.

Karl greindist með krabbamein í febrúar 2024 og tilkynnti að hann hygðist hefja meðferð gegn því.

## Fjölskylda

29. júlí 1981 giftist Karl fyrri konunni sinni, Lafði Díönu Spencer að viðstöddum 3.500 gestum í Dómkirkju Heilags Páls í Lundúnum. Brúðkaupið var sent út í sjónvarpi og er áætlað að um 750 milljón manns hafi horft á athöfnina.
Þau eiga tvo syni:

* Vilhjálmur Bretaprins (f. 1982)
* Harry Bretaprins (f. 1984).

Hjónaband Karls og Díönu var ekki hamingjusamt þegar á leið og stóðu þau bæði í framhjáhaldi. Þau skildu árið 1996.

Þekktasta frilla Karls var Camilla Parker-Bowles sem er núverandi eiginkona hans en þau giftu sig árið 2005.

## Tilvísanir

|  |  |  |  |  |
| --- | --- | --- | --- | --- |
| Fyrirrennari: **Elísabet 2.** |

|  |
| --- |
| **Bretakonungur** |
| (8. september 2022 –) |

 | Eftirmaður: **Enn í embætti** |

  *Þetta æviágrip er stubbur. Þú getur hjálpað til með því að bæta við greinina.*
# Boeing

|  |
| --- |
| The Boeing Company |
|  |
| Rekstrarform | Almenningshlutafélag |
| Stofnað | 1916 |
| Staðsetning | Chicago, Illinois |
| Lykilpersónur | James McNerney, framkvæmdastjóri |
| Starfsemi | Flugvélaframleiðsla |
| Vefsíða | www.boeing.com |

**The Boeing Company** er bandarískur flugvélaframleiðandi stofnaður af William E. Boeing í Seattle, Washington. Boeing hefur stækkað með tímanum og sameinaðist keppinaut sínum, McDonnell Douglas, árið 1997. Alþjóðlegu höfuðstöðvar fyrirtækisins hafa verið í Chicago, Illinois síðan 2001. Boeing er stærsti flugvélaframleiðandi í heimi eftir tekjum, pöntunum og sendingum. Fyrirtækið er líka stærsti útflytjandi Bandaríkjanna eftir verði. Boeing er skráð í Dow Jones-vísitölunni.

Flugvélar framleiddar af Boeing eru nokkrar þekktustu í heimi, til dæmis Boeing 737 og Boeing 747, þekktasta farþegaflugvél heims.

  *Þessi fyrirtækjagrein er stubbur. Þú getur hjálpað til með því að bæta við greinina.*
# Ólympíuskagi

Gervihnattarmynd af Ólympíuskaganum
Ólympíuskaginn og Ólympíu-þjóðgarðurinn
Olympic Coast National Marine Sanctuary
Queetsáin
Ólympíufjall
Köppen loftslagstegundir á Ólympíuskaganum
**Ólympíuskagi** (enska: **Olympic Peninsula**) er skagi í norðvestur-Washingtonfylki. Í vestri er Kyrrahaf og í austri Puget-sund. Þar er Ólympíu-þjóðgarðurinn með Ólympíufjöll og verndaða skóga.

## Heimild
# George Vancouver

Talið er að mynd þessi sýni hr. Vancouver en það er ekki vitað með vissu. Höfundur óþekktur.
**George Vancouver** (22. júní 1757 – 10. maí 1798) var breskur liðsforingi í konunglega sjóhernum, einkum þekktur fyrir könnunarleiðangur á árunum 1791–95, þar sem svæði um norðvestanverða Norður-Ameríku, frá Alaska suður til Oregon, voru könnuð og kortlögð. Ennfremur kannaði hann Hawaii og suðvesturströnd Ástralíu.

Í höfuð hans eru nefnd ekki aðeins Vancouver (eyja og borg) í Kanada heldur ennfremur Vancouver í Washington-fylki í Bandaríkjunum, Vancouver-fjall á landamörkum Alaska og Júkon og sjötta hæsta fjall Nýja-Sjálands.

  *Þetta æviágrip er stubbur. Þú getur hjálpað til með því að bæta við greinina.*
# San Joaquin-sýsla (Kaliforníu)

| San Joaquin-sýsla
San Joaquin County |
| --- |
| Sýsla |
|  |
| Innsigli |
| Staðsetning San Joaquin-sýslu í Kaliforníu |
| Staðsetning Kaliforníu í Bandaríkjunum |
| Hnit: ﻿ / ﻿ |
| Land |  Bandaríkin |
| Fylki |  Kalifornía |
| Stofnun | 18. febrúar 1850 (1850-02-18) |
| Höfuðstaður | Stockton |
| Stærsta byggð | Stockton |
| Flatarmál |
|  • Samtals | 3.690 km2 |
|  • Land | 3.600 km2 |
|  • Vatn | 90 km2 |
| Mannfjöldi (2020) |
|  • Samtals | 799.233 |
|  • Áætlað (2023) | 800.965 |
|  • Þéttleiki | 220/km2 |
| Tímabelti | UTC−08:00 (PST) |
|  • Sumartími | UTC−07:00 (PDT) |
| Svæðisnúmer | 209, 350 |
| Vefsíða | sjgov.org |

**San Joaquin-sýsla** (enska: *San Joaquin County*) er sýsla í Kaliforníu í Bandaríkjunum. Íbúafjöldinn árið 2020 var 779.233. Stockton er höfuðstaður sýslunnar.

## Tilvísanir

## Tenglar

* Opinber vefsíða

  *Þessi Bandaríkja-tengda grein er stubbur. Þú getur hjálpað til með því að bæta við greinina.*
# Paleósíberísk tungumál

**Paleósíberísk tungumál** er orð sem notað er í málvísindum til að flokka saman hóp lítilla tungumálaætta og óskyldra stakmála sem töluð eru í Norðaustur-Síberíu og Austur-Rússlandi. Paleósíberísk mál eru ekki skyld en þau eru flokkuð saman því talið er að þau hafa verið töluð á þessu svæði áður en mál eins og tyrkísk mál og rússneska bárust þangað.

Helst þessara mála er tjúktíska sem á sér um 12.000 málhafa yst í Norðaustur-Síberíu þar sem skemmst er til Alaska. Skylt tjúktísku er korjak, talað af um 6.000 á innri hluta Kamsjatkaskaga. Á svipuðum slóðum er að finna þriðja málið í þessum flokki, ítelmen, sem nú á sér aðeins um 500 málhafa.

Óskyldu málin sem þó eru sett í þennan hóp eru gjiljak, ket og júkagír.

  *Þessi tungumálagrein er stubbur. Þú getur hjálpað til með því að bæta við greinina.*
# Þyngdarsvið

**Þyngdarsvið** er svið sem myndast í rúmi vegna áhrifa frá massa. Þyngd hluta er mælikvarði á þyngdarsvið, en þyngdarhröðun jarðar er táknuð með **g**.

  *Þessi eðlisfræðigrein er stubbur. Þú getur hjálpað til með því að bæta við greinina.*
# NoSQL

**NoSQL** er samheiti yfir margvíslegar tegundir gagnagrunna sem eru frábrugðnir hefðbundnum vensluðum SQL-gagnagrunnum. NoSQL er skammstöfun á ensku sem stendur fyrir „*non SQL*“, „*not only SQL*“ eða „*non relational SQL*“. Hröð framþróun tölvutækni undanfarinna ára hefur einkennst af aukinni framleiðslu og geymslu stafrænna gagna, stundum er þetta fyrirbæri nefnt gagnagnótt.

NoSQL-gagnagrunnar eru notaðir í auknum mæli til þess að takast á við aðstæður þar sem vinna þarf með gagnagnótt. Þeir eru frábrugnðir hefðbundnum gagnagrunnum að eftirfarandi leyti:

* ekki er þörf á fyrirfram tilbúinni skilgreiningu á þeim gögnum sem geyma á (nefnt töfluskema)
* þeir styðja jafnan ekki staðlað fyrirspurnarmál (SQL)
* þeir bjóða jafnan upp á að „skala út” frekar en að „skala upp”.
* sérhæfa sig í mismunandi tegundum gagna

Helstu tegundur NoSQL gagnagrunna eru lykla-gildagrunnar (e. *key-value store*), skjalagrunnar (e. *document store*), breiðdálkagrunnar (e. *wide-column store*) og grafgrunnar (e. *graph*).

Vegna þess að flestir NoSQL-gagnagrunnar framfylgja ekki töfluskema eiga ACID-eiginleikar hreyfinga ekki við nema að takmörkuðu leyti. Og vegna þess að gögnum í NoSQL-kerfum er gjarnan dreift á tvo eða fleiri þjónar er heldur talað um CAP-kennisetninguna í samhengi við skilvirkni kerfisins sem mælir fyrir um að dreifð tölvukerfi þurfi að velja tvennt af þrennu mögulegu:

1. Heilleika (e. *consistency*) - að allir þjónar hafi aðgang að nýjustu gögnunum
2. Framboð (e. *availability*) - að notandinn getið lesið og skrifað gögn
3. Sundurskiptingarþol (e. *partition tolerance*) - að kerfið ráði við það þó svo að tengingar á milli þjóna rofni tímabundið
# Framleiðsla

Bílaframleiðsla með þjörkum.
**Framleiðsla** er það þegar hráefni er breytt í fullunna vöru með vinnu og framleiðslutækjum. Fjöldaframleiðsla er framleiðsla á miklu magni vöru (framleiðslu í stórum stíl) með því að notast við skipulagt framleiðslukerfi og fer fram í verksmiðju. Framleiðslugeirinn er oft skilgreindur sem „annar atvinnugeirinn“ (á eftir frumframleiðslugeiranum). Framleiðsla nær yfir alls konar tegundir athafna, allt frá handverki að hátækni, en er oftast notað um iðnaðarframleiðslu. Afurðir iðnaðarframleiðslu eru ýmist seldar til annarra framleiðenda sem nota þær við gerð flóknari vara (til dæmis flugvélar, heimilistæki, húsgögn eða bíla), eða er dreift með aðstoð þriðja geirans (þjónustugeirans) til neytenda (oftast í gegnum heildsala sem aftur selja til smásala sem selja beint til viðskiptavina).

Framleiðsluverkfræði er undirgrein verkfræði sem fæst við framleiðsluferla, til að besta þau skref sem þarf til að breyta hráefni í fullunna vöru. Framleiðsluferlið hefst með vöruhönnun og efnislista. Oft felur framleiðslan í sér gerð íhluta sem settir eru saman í endanlega vöru. Í sumum framleiðslugeirum er því stundum talað um samsetningu, fremur en framleiðslu.

  *Þessi hagfræðigrein er stubbur. Þú getur hjálpað til með því að bæta við greinina.*
# Göfugu sannindin fjögur

Búdda kennir göfugu sannindin fjögur.
**Göfugu sannindin fjögur** eru kennd í búddisma sem grunnlífspeki Búdda sem búddísk heimspeki byggir á:

1. Þjáning (*Dukkha*): Þjáning er hluti af lífinu og lífið er hverfult.
2. Uppruni þjáningar (*Samudaya*): Þjáning á sér uppruna í löngunum (*tanha*).
3. Stöðvun þjáningar (*Nirodha*): Þjáningu má stöðva með því að koma í veg fyrir langanir.
4. Áframhald (*Magga*): Þegar við erum laus við *Dukkha* getum við farið áttföldu leiðina.

  *Þessi grein er stubbur. Þú getur hjálpað til með því að bæta við greinina.*
# Yunnan

Kort sem sýnir legu **héraðsins Yunnan** í suðvesturhluta Kína.
**Yunnan(kínverska:* 云南*; rómönskun: Yúnnán)*, merkir „suður ský“) er hérað í Alþýðulýðveldinu Kína, sem staðsett er í suðvesturhluta landsins við landamæri Búrma, Laos og Víetnam. Það er um 394.000 ferkílómetrar að stærð. Höfuðborg héraðsins er Kunming. Íbúar eru um 47 milljónir (2020) og 38% þeirra teljast til minnihlutahópa.

Flestir íbúanna héraðsins búa í austurhluta héraðsins. Yunnan er ríkt af náttúruauðlindum svo sem áli, blýi, sinki, tini, kopar og nikkel. Héraðið hefur mestan fjölbreytileika jurta í Kína. Yunnan hefur yfir 600 ár og vötn, sem fela í sér möguleika á virkjunum allt að 90 GW.

Yunnan er fjallahérað með mikla hækkun fjalla í norðvestri en lægri fjalllendi í suðaustri. Meðalhæð er 1.980 metrar (6,500 ft). Í norðurhlutanum ná fjöllin yfir 5.000 m. Kawagebo-tindur er hæstur eða 6.740 metrar.

 Snjór á fjöllum í Diqing í norðvesturhluta Yunnan-héraðs.
Yunnan varð hluti af Hanveldinu (206 f.Kr. – 220 e.Kr.) á 2. öld f.Kr. Það varð aðsetur konungsríkisins Nanzhao á 8. öld en það var fjölmenningarsamfélag. Mongólar hernámu héraðið á 13. öld en staðbundin stjórn stríðsherra réði ríkjum fram á þriðja áratug tuttugustu aldar. Herseta Japana í seinni heimstyrjöldinni í Norður-Kína ýtti undir landflutninga til Yunnan.

 Konur af þjóðarbroti Hani í Yunnan.
Í Yunnan búa um 46.710.000. Af þeim teljast 38% til minnihlutahópar eða þjóðarbrota á borð við Yi, Bai, Hani, Zhuang, Dai og Miao. Höfuðborg héraðsins er Kunming með 1,8 milljónir íbúa er kölluð „borg hins eilífa vors“ vegna milds loftslags og gróskumikils gróðurs. Þar er miðstöð stjórnmála, viðskipta og menningar í Yunnan.

 Erhai vatn í Dali, Yunnan héraði.
 Konur af þjóðarbroti Zhuang í Guangnan í Yunnan.
 Hin þekkta Jangtse á í Yunnan héraði.
 Akrar í fjalllendi Yunnan héraðs.
# 21. öldin

|  |  |
| --- | --- |
| **Árþúsund:** | 3. árþúsundið |
| **Aldir:** | 20. öldin · 21. öldin · 22. öldin |
| **Áratugir:** |
2001–2010 ·
2011–2020 ·
2021–2030 ·
2031–2040 ·
2041–2050
2051–2060 ·
2061–2070 ·
2071–2080 ·
2081–2090 ·
2091–2100 |
| **Flokkar:** | Fædd · Dáin · Stofnað · Lagt niður |

**21. öldin** er tímabilið frá og með 1. janúar 2001 til og með 31. desember 2100.

## Ár 21. aldar

Fela
* s
* r
* b

 21. öldin: Ár og áratugir

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1991–2000** | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 |
| **2001–2010** | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 |
| **2011–2020** | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| **2021–2030** | 2021 | 2022 | 2023 | 2024 | 2025 | 2026 | 2027 | 2028 | 2029 | 2030 |
| **2031–2040** | 2031 | 2032 | 2033 | 2034 | 2035 | 2036 | 2037 | 2038 | 2039 | 2040 |
| **2041–2050** | 2041 | 2042 | 2043 | 2044 | 2045 | 2046 | 2047 | 2048 | 2049 | 2050 |
| **2051–2060** | 2051 | 2052 | 2053 | 2054 | 2055 | 2056 | 2057 | 2058 | 2059 | 2060 |
| **2061–2070** | 2061 | 2062 | 2063 | 2064 | 2065 | 2066 | 2067 | 2068 | 2069 | 2070 |
| **2071–2080** | 2071 | 2072 | 2073 | 2074 | 2075 | 2076 | 2077 | 2078 | 2079 | 2080 |
| **2081–2090** | 2081 | 2082 | 2083 | 2084 | 2085 | 2086 | 2087 | 2088 | 2089 | 2090 |
| **2091–2100** | 2091 | 2092 | 2093 | 2094 | 2095 | 2096 | 2097 | 2098 | 2099 | 2100 |
| **2101–2110** | 2101 | 2102 | 2103 | 2104 | 2105 | 2106 | 2107 | 2108 | 2109 | 2110 |